Torsdag aften måtte Nordjyllands Beredskab rykke ud til en brand nær Aalborg Street Food. En grå BMW var på parkeringspladsen ikke langt fra Street Food brudt i brand, og omkring klokken 21.15 var brandvæsnet stadig i gang med at slukke branden i bilen. Ingen mennesker er kommet til skade ved branden, og sagen er en, som Nordjyllands Politi tager meget alvorligt. - Der mistanke om, at den er påsat. Det er vi selvfølgelig i gang med at undersøge nærmere, siger vagtchef ved Nordjyllands Politi, Per Jørgensen. Nordjyllands Politi har for nuværende meget sparsomme oplysninger i sagen, men de har altså mistanke om, at branden kan være påsat. - Grunden til, at vi tror, at den er påsat, er, at der bliver set en mand i sort hættetrøje løbe fra stedet. Derfor er det en sag, som vi nu arbejder på, siger Per Jørgensen.

Opsummering:
Torsdag aften brød en bil i brand på en parkeringsplads nær Aalborg Street Food. Politiets mistænker, at branden kan være påsat.